Polițiștii vâlceni au efectuat, astăzi, 2 percheziții în Bujoreni și Vidra, județul Ilfov, într-un dosar penal de evaziune fiscală.
În perioada 2021-2022, în evidența contabilă a unei societăți comerciale din județul Vâlcea, ar fi fost înregistrate cheltuieli ce nu au la bază operațiuni comerciale reale, în valoare de aproximativ 30 milioane de lei.
În cadrul perchezițiilor efectuate au fost identificate înscrisuri care au fost ridicate în vederea continuării cercetărilor. Prejudiciul creat fiind de aproximativ 8 milioane de lei.
Cercetările continuă sub supravegherea procurorului din cadrul Parchetului de pe lângă Tribunalul Vâlcea.
Activitatea a beneficiat de sprijinul:
- polițiștilor din cadrul Inspectoratului de Poliție Județean Ilfov,
- luptători din cadrul Serviciului pentru Acțiuni Speciale Vâlcea.